Сучасным вяскоўцам – і конкурсы сучасныя. Не секлі дровы на гэты раз і каня не запрагалі, затое дэманстравалі валоданне сучаснай гаспадарчай тэхнікай – газонакасілкай-трымерам. Тут уся надзея на гаспадароў, іх хуткасць і вопыт. Узнікалі складанасці з касой XXI стагоддзя, аднак ніхто не кінуў справу на паўдарозе. У руках кожнага гаспадара запрацавала тэхніка. І зноў самымі хуткімі аказаўся гаспадар з Косава Дзмітрый Паўлоўскі – заправіў лёску і прывёў у дзеянне газонакасілку-трымер за 1 хвіліну 53 секунды! Выдатны вынік, лепшы на сёння.